Mazungumzo baina ya mwalimu na wanafunzi

MAZUNGUMZO BAINA YA MWALIMU NA MWANAFUNZI KUHUSU KUFELI KWA MTIHANI WA KISWAHILI KATIKA IDARA YA KISWAHILI 

(Ni saa mbili asubuhi ambapo mazungumzo haya yanaanza pindi tu mwanafunzi anapowasili mlangoni) 
Mwanafunzi : 		Anabisha. Ngo! Ngo! Ngo! 
Mwalimu : 		Ingia ndani. 
Mwanafunzi : 		Asante. 
Mwalimu : 		Keti, kiti hicho hapo usiogope. 
Mwanafunzi: 		Naam mwalimu, uliniambia nije nikuone kuhusiana na swala hili la matokeo			duni katika lugha ya kiswahili. 
Mwalimu: 		Vyema sana kwa kunikumbusha. Unajua tuko katika muda wa lala salama.				Mimi kama mwalimu wako nimekufunza tokea kidato cha kwanza na 			 	naelewa uwezo wako katika somo hili. Ulipoanzia, ulikuwa mchangamfu			 	darasani, ulikuwa unafanya mazoezi ya ziada kivyako unaniletea kusahihisha	 		kazi hiyo, ulikuwa unaulizia pale uliposhindwa kwa walimu lakini siku hizi	 		umebadilika. Mimi ndio sifunzi vizuri au wewe ndiye mwenye shida. Nieleze		 	nielewe tafadhali. 
Mwanafunzi : 		Kusema kuwa hufunzi vyema ni kudanganya nafsi yangu. Kwa upande 			 	wangu mimi, naweza sema wakati homa hii hali ya Korona ilipoingia nchini, 		 	tukakaa nyumbani kwa miezi tisa bila ya kusoma, mwalimu, imechangia		 		matokeo yangu duni. 
    Pili, mwalimu, maktabani hakuna vitabu vya kudurusu na hivi vitabu ndio		tunatumia sisi wanafunzi kama haukuelewa darasani.  
    Tatu, kitabu changu cha nakala ya kiswahili kilipotea siku ile wale			waliokuwa kwenye kidato cha nne walipoza vurugu, walichukua vitabu		vyetu. 
    Pia, mwalimu, nimelegeza kamba katika kusoma kswahili kwani mimi		huchukulia kiswahili kuwa somo ambalo halifai kusomwa na hivyo			nimejionea mwenyewe kwa matokeo duni. 
Mwalimu :		Naam. Asante sana kwa kujieleza kuwa yale yote unayowazia. (akitingiza				kichwa) Kwa vile yashamwagika sasa hayazoleki. Nieleze tutafanya vipi ili			tuweze kuimarisha alama katika lugha ya Kiswahili? 
Mwanafunzi : 		Naapa mbele yako na mbele ya Mwenyezi Mungu (akionyesha ishara ya			 	kuapa) kuwa ninaenda kurejelea makali yangu ya hapo awali katika somo			 	hili. Nitafanya niwezalo katika mtihani ujao nipate alama ya A. (Mwalimu		 		anaonyesha kufurahi ila mwanafunzi anadondokwa na choz zito). 
Mwalimu : 		Sawa, nimekusikia na nikakuelewa. Fanya ulivyosema nami nakuhakikishia		 	iwapo utapata alama ya A, kuna bonge la zawadi kutoka kwangu. 
Mwanafunzi : 		Nami pia nitashukuru. 
Mwalimu: 		Asante. 

(Mwanafunzi anaondoka naye mwalimu anaendelea kusahihisha vitabu huku anaimba wimbo wake mtamu zaidi.)